**Οδηγίες προς τους φοιτητές/τριες για τη συμμετοχή τους στην εξ΄ αποστάσεως εξεταστική περίοδο Εαρινού Εξαμήνου 2019-2020, μέσω της πλατφόρμας Moodleκαι Zoom.**

**Προετοιμασία ΠΡΙΝ την έναρξη των εξετάσεων**

1. Ελέγξτε την εγγραφή σας στο Moodle και στο μάθημα που επιθυμείτε να συμμετέχετε στις εξετάσεις, οι οποίες θα διεξαχθούν παράλληλα μέσω της πλατφόρμας **Moodle και Zoom.**

2. **ΠΡΟΣΟΧΗ!** Σε περίπτωση που έχετε δηλώσει το μάθημα στο οποίο πρόκειται να εξετασθείτε στο Pithia και δεν είστε εγγεγραμμένοι στο Moodle, μπορείτε να κάνετε (αυτοεγγραφή). Αν αυτό δεν καταστεί εφικτό, επικοινωνήστε με το διδάσκοντα του μαθήματος, μέσω ηλεκτρονικού ταχυδρομείου. Η εγγραφή στο Moodle, πρέπει να ολοκληρωθεί το αργότερο έως την **Κυριακή 14 Ιουνίου 2020.**

3. Μέσα από την πλατφόρμα Moodle, μπορείτε να ενημερωθείτε σχετικά για τον τρόπο διεξαγωγής του κάθε μαθήματος ξεχωριστά.

4.Παρακαλείστε, να επισκέπτεστε την πλατφόρμα Moodle συχνά κατά τη διάρκεια της εξεταστικής περιόδου για ενημέρωση, αλλά όχι άσκοπα, ώστε να αποφευχθούν πιθανές τεχνικές δυσκολίες και υπερφόρτωση του συστήματος.

5. **ΠΡΟΣΟΧΗ!** Η ΑΙΤΗΣΗ-ΔΗΛΩΣΗ που έχει αναρτηθεί στην πλατφόρμα Moodle, μπορεί να υποβληθεί **ΜΟΝΟ ΜΙΑ ΦΟΡΑ** για κάθε μάθημα. Η προθεσμία κατάθεσης της Δήλωσης είναι η **Δευτέρα 15 Ιουνίου 2020 και ώρα 23:55.**

6. Η μη έγκαιρη υποβολή της ΑΙΤΗΣΗΣ-ΔΗΛΩΣΗΣ, αποκλείει οποιαδήποτε συμμετοχή του φοιτητή/τριας στις εξετάσεις και την κατοχύρωση βαθμολογίας του.

**Ενέργειες που πρέπει να ακολουθούνται ΚΑΤΑ ΤΗ ΔΙΑΡΚΕΙΑ της εξέτασης**

1. Συνδεθείτε τουλάχιστον δεκαπέντε λεπτά πριν την έναρξη της εξέτασης στο Moodleή το Zoom, σύμφωνα πάντα με τις οδηγίες που σας έχουν δοθεί από το διδάσκοντα του μαθήματος.

2. Η εξ΄αποστάσεως εξέταση απαιτεί:

* Ταυτοποίηση συμμετοχής.
* Απαγόρευση επικοινωνίας με άλλους.
* Απαγόρευση μετακίνησης του εξεταζόμενου από τη θέση εργασίας του.
* Απαγόρευση μετακίνησης από την κάμερα (τεχνικό μέσο οπτικής επαφής και επικοινωνίας με τον εισηγητή/τρια και επιτηρητή/τρια του μαθήματος).

3. Σε περίπτωση αποσύνδεσης, λόγω τεχνικών δυσκολιών, αποστέλλεται e-mail στον εισηγητή του μαθήματος για την πλήρη σύνδεση του φοιτητή εντός πέντε (5) λεπτών. Διαφορετικά η συμμετοχή είναι άκυρη.

4. Μετά την ολοκλήρωση της εξέτασης, υποβάλλεται το γραπτό του φοιτητή σύμφωνα πάντα με τις οδηγίες του διδάσκοντα και τον τρόπο της εξέτασης.

Καλή Επιτυχία.